**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  [1]Covid-19 infekcijas izplatības seku pārvarēšanas likuma 24. pants. [2] Ministru kabineta 2020. gada 6. novembra rīkojuma Nr. 655 "Par ārkārtējās situācijas izsludināšanu" (turpmāk – rīkojums Nr. 655) 10.7 un 10.8 punkts. Rīkojums bija spēkā Latvijā ārkārtējās situācijas laikā un attiecināms uz šajā laikā veiktajiem pasākumiem un pieņemtajiem lēmumiem.  [3] Ministru kabineta 2021. gada 11. marta sēdes protokola Nr.25 53.§ 3. un 4. punktā dotais uzdevums: “3. Pašvaldību institūcijām normatīvajos aktos noteiktā kārtībā sagatavot un līdz 2021.gada 15.martam iesniegt Iekšlietu ministrijā pieprasījumu par izdevumu kompensēšanu no valsts budžeta programmas "Līdzekļi neparedzētiem gadījumiem" atbilstoši uzskaitītajām pašvaldības policijas darbinieku attiecīgajām darba stundām.    4. Iekšlietu ministrijai līdz 2021.gads 9.aprīlim normatīvajos aktos noteiktā kārtībā sagatavot un iekšlietu ministram iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.”. Uzdevums tika izpildīts un ir pieņemts Ministru kabineta 2021. gada 13. maija rīkojums Nr. 320 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” (turpmāk – rīkojums Nr. 320), ar kuru 28 pašvaldību institūcijām no valsts budžeta programmas 02.00.00 "Līdzekļi neparedzētiem gadījumiem" tika piešķirts finansējums 105 795 *euro* apmērā, lai kompensētu 75% no izdevumiem, kas radušies laikposmā no 2021. gada 1. janvāra līdz 2021. gada 7. februārim, lai nodrošinātu pašvaldības policijas darbiniekiem samaksu par virsstundu darbu un piemaksu par nakts darbu, kontrolējot iedzīvotāju pārvietošanās aizlieguma ievērošanu laikposmā no plkst. 22.00 līdz plkst. 5.00. Pēc rīkojuma Nr. 320 pieņemšanas Daugavpils pilsētas dome ar 2021. gada 25. maija vēstuli Nr.1.2.-8/845 iesniedza Iekšlietu ministrijai pieprasījumu kompensēt arī Daugavpils pilsētas pašvaldības policijas izdevumus 11 392,49 *euro* apmērā no valsts budžeta programmas 02.00.00 "Līdzekļi neparedzētiem gadījumiem". Ievērojot minēto, Iekšlietu ministrija sagatavoja rīkojuma projektu. [4] Ministru kabineta 2018. gada 17. jūlija noteikumi Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” noteic, ka: “46. Pašvaldība līdzekļus var pieprasīt valsts pamatbudžeta apropriācijās neparedzētiem izdevumiem katastrofu, dabas stihiju un ugunsgrēku seku novēršanai, to radīto zaudējumu kompensēšanai pašvaldību īpašumā vai valdījumā esošajiem infrastruktūras objektiem, kā arī likumos un Ministru kabineta tiesību aktos noteiktiem neparedzētiem gadījumiem.  48. Pašvaldībai nepieciešamos līdzekļus pieprasa Vides aizsardzības un reģionālās attīstības ministrija. (Tomēr šajā konkrētajā gadījumā Ministru kabinets uzdevumu devis Iekšlietu ministrijai, ievērojot, ka pašvaldību policijas iesaisti organizēja Valsts policija.) 52. Ja ministrija saņemtos līdzekļus pārskaita pašvaldībai vai citam līdzekļu izlietotājam, ministrija ir atbildīga par līdzekļu izlietojuma uzraudzību atbilstoši mērķim. Ministrijai ir tiesības pieprasīt pārskatus par līdzekļu izlietojumu, lai nodrošinātu šajā punktā minēto uzraudzību par mērķa sasniegšanu.” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Atbilstoši rīkojumam Nr.655 Latvijā bija izsludināta ārkārtējā situācija līdz 2021. gada 6. aprīlim. Saskaņā ar rīkojuma Nr. 655 10. punktu bija atļauts pašvaldības policijas darbiniekiem noteikt tādu virsstundu darba laiku, kas pārsniedz Darba likumā noteikto maksimālo virsstundu laiku, bet kopā ar normālo darba laiku nepārsniedz 60 stundas nedēļā. Ministru kabinets ar rīkojuma Nr.655 5.1.1 apakšpunktu (ar grozījumiem) bija noteicis iedzīvotāju pārvietošanās ierobežojumu 2021. gada periodiem no 2021. gada 1. janvāra līdz 2021. gada 4. janvārim un no 2021. gada 8. janvāra līdz 2021. gada 10. janvārim, no 2021. gada 15. janvāra līdz 2021. gada 17. janvārim un no 2021. gada 22. janvāra līdz 2021. gada 24. janvārim, no 2021. gada 29. janvāra līdz 31. janvārim un 5. februāra līdz 7. februārim laikposmā no plkst. 22.00 līdz plkst. 5.00.  Lai nodrošinātu COVID-19 izplatīšanās ierobežošanu, pašvaldību policijas darbinieki tika iesaistīti darba pienākumu izpildē virs noteiktā darba pienākumu izpildes laika (turpmāk – virsstundu darbs), lai nodrošinātu iedzīvotāju pārvietošanās ierobežojumu ievērošanas uzraudzību. Pašvaldību policija nodrošināja sabiedrisko kārtību un drošību, veicot patrulēšanu attiecīgo pašvaldību teritorijās – republikas pilsētās un novados.  Daugavpils pilsētas pašvaldības policijas darbinieki laika periodā no 2021. gada 1. janvāra līdz 2021. gada 7. februārim, kontrolējot iedzīvotāju pārvietošanās aizlieguma ievērošanu laikposmā no plkst. 22.00 līdz plkst. 5.00, pieņēma 167 lēmumus par administratīvā pārkāpuma procesa uzsākšanu par ārkārtējās situācijas laikā noteikto iedzīvotāju pārvietošanās ierobežojumu neievērošanu. Iepriekšminētajā laika periodā tika pieņemti 44 lēmumi par administratīvā pārkāpuma procesa uzsākšanu par citiem administratīvajiem pārkāpumiem, tika izteikti 225 aizrādījumi par maznozīmīgiem administratīvajiem pārkāpumiem un tika pārbaudītas 14 personas, kuras pamatoti atstāja dzīvesvietu pārvietošanās aizlieguma laikā. Rīkojums Nr. 655 10.7 un 10.8 punkts nosaka: “10.7 Ievērojot Valsts un pašvaldību institūciju amatpersonu un darbinieku atlīdzības likuma 14. panta ceturto daļu un Darba likuma 67. pantu un 138. panta pirmo daļu, izdevumus, kas saistīti ar piemaksām par nakts darbu […] pašvaldību policijas darbiniekiem, kuri iesaistīti virsstundu darbā (dienesta pienākumu izpildē virs noteiktās dienesta pienākumu izpildes laika), lai kontrolētu iedzīvotāju pārvietošanās aizlieguma ievērošanu laikposmā no plkst. 22.00 līdz plkst. 5.00, segt no: 10.7 2. valsts budžeta programmas "Līdzekļi neparedzētiem gadījumiem" un pašvaldību budžeta līdzekļiem – pašvaldību policijas darbiniekiem. 10.8 Noteikt, ka pašvaldību institūcijām no valsts budžeta programmas "Līdzekļi neparedzētiem gadījumiem" kompensē izdevumus, kas radušies no 2021. gada 1. janvāra līdz 2021. gada 7. februārim, lai nodrošinātu pašvaldību policijas darbiniekiem samaksu par tiešu un uzskaitāmi pierādāmu virsstundu darbu un piemaksu par nakts darbu (turpmāk – atlīdzība), kontrolējot iedzīvotāju pārvietošanās aizlieguma ievērošanu laikposmā no plkst. 22.00 līdz plkst. 5.00, – 75 procentu apmērā no aprēķinātās atlīdzības summas (ar darba devēja valsts sociālās apdrošināšanas obligātajām iemaksām).”. Daugavpils pilsētas dome iesniedza Iekšlietu ministrijā aprēķinus par nepieciešamo finansējumu, lai nodrošinātu samaksu par virsstundu darbu un piemaksu par nakts darbu pašvaldību policijas darbiniekiem, kuri tika iesaistīti virsstundu darbā, lai kontrolētu iedzīvotāju pārvietošanās aizlieguma ievērošanu laikposmā no plkst. 22.00 līdz plkst. 5.00. Atbilstoši iesniegtajiem aprēķiniem Daugavpils pilsētas domei izdevumu segšanai: samaksai par virsstundu darbu un piemaksai par nakts darbu kopā ar darba devēja valsts sociālās apdrošināšanas obligātajām iemaksām 2021. gada laika periodam no 1. janvāra līdz 7. februārim izdevumu apmērs ir 15 190 *euro*, no kura 75% ir 11 393 *euro*, kas atbilstoši rīkojuma Nr. 655 10.8 punktam ir kompensējami no valsts budžeta programmas "Līdzekļi neparedzētiem gadījumiem”. **Rīkojuma projekts paredz:**1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 11 393 euro apmērā pārskaitīšanai Daugavpils pilsētas domei, lai kompensētu izdevumus, kas tai radušies laikposmā no 2021. gada 1. janvāra līdz 2021. gada 7. februārim, lai nodrošinātu virsstundu darbā iesaistītajiem pašvaldību policijas darbiniekiem, kuri veica iedzīvotāju pārvietošanās aizlieguma ievērošanas kontroli laikposmā no plkst. 22.00 līdz plkst. 5.00, samaksu par virsstundu darbu un piemaksu par nakts darbu (turpmāk - atlīdzība), - 75 procentu apmērā no aprēķinātās atlīdzības summas (ar darba devēja valsts sociālās apdrošināšanas obligātajām iemaksām). 2. Uzdevumu Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par attiecīgo līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".3. Uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.4. Nosacījumu, ka Daugavpils pilsētas domei ir atbildīga par piešķirtā finansējuma izlietojumu atbilstoši tā piešķiršanas mērķim.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Daugavpils pilsētas dome. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iesaistītie pašvaldību policijas darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzi-not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 11 393 | 0 | 0 | 0 | 0 | 0 |
| 2.1. valsts pamatbudžets | 0 | 11 393 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 11 393 | 0 | 0 | 0 | 0 | 0 |
| 3.1. valsts pamatbudžets | 0 | - 11 393 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 11 393 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Daugavpils pilsētas dome iesniedza aprēķinus par izdevumiem, kas radušies no 2021. gada 1. janvāra līdz 2021. gada 7. februārim, lai nodrošinātu virsstundu darbā iesaistītajiem Daugavpils pilsētas pašvaldības policijas darbiniekiem, kuri veica iedzīvotāju pārvietošanās aizlieguma ievērošanas kontroli laikposmā no plkst. 22.00 līdz plkst. 5.00, samaksu par virsstundu darbu un piemaksu par nakts darbu, kopsummā 15 190 *euro* (ar DD VSAOI), no kura 75% ir 11 393 *euro*, ko pašvaldību institūcijām plānots kompensēt no valsts budžeta programmas "Līdzekļi neparedzētiem gadījumiem".

|  |  |  |  |  |
| --- | --- | --- | --- | --- |
|   | Samaksai par virsstundu darbu un DD VSAOI | Piemaksai par nakts darbu un DD VSAOI | Kopā samaksai par virsstundu darbu un piemaksai par nakts darbu, un DD VSAOI | Kompensējamais finansējums 75% no izdevumiem kopā |
| Daugavpils pilsētas pašvaldība | 12 065,98 | 3 124,02 | 15 190,00 | 11 393 |
| \*EKK 7460 “Pārējie valsts budžeta uzturēšanas izdevumu transferti pašvaldībām” |

Detalizēti aprēķini – pielikumā.Ievērojot rīkojumu Nr. 320, 28 pašvaldību institūcijām no valsts budžeta programmas 02.00.00 "Līdzekļi neparedzētiem gadījumiem" jau ir piešķirts finansējums 105 795 *euro* apmērā izdevumu kompensēšanai. Kopā ar Daugavpils pilsētas domei kompensējamajiem izdevumiem pašvaldību institūcijām tiks kompensēti 117 188 *euro* (105 795 + 11 393). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiks segti Iekšlietu ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem” Iekšlietu ministrijai, kas savukārt tos pārskaitīs Daugavpils pilsētas domei.  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Daugavpils pilsētas dome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iekšlietu ministre Marija Golubeva

Vīza: Valsts sekretārs Dimitrijs Trofimovs

10.06.2021. 14:12

1894

I.Ošiņa 67219608

Inga.osina@iem.gov.lv